CELEX: 62017TN0139
Language: sk
Date: 2017-03-06 00:00:00
Title: Vec T-139/17: Žaloba podaná 6. marca 2017 – Kibelisa/Rada

24.4.2017   
            
            
               SK
            
            
               Úradný vestník Európskej únie
            
            
               C 129/30
            
         Žaloba podaná 6. marca 2017 – Kibelisa/Rada
   (Vec T-139/17)
   (2017/C 129/45)
   Jazyk konania: francúzština
   
      Účastníci konania
   
   
      Žalobca: Roger Kibelisa (Kinshasa, Demokratická republika Kongo) (v zastúpení: O. Okito, avocat)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               rozhodol o zrušení nariadenia (EÚ) 2016/2230, ktorým sa vykonáva rozhodnutie Rady (SZBP) 2016/2231 z 12. decembra 2016, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike, a mení a dopĺňa rozhodnutie 2010/788/SZBP v rozsahu, v akom sa týka pána Rogera Kibelisu,
            
         
               —
            
            
               nariadil, že Rada znáša svoje vlastné trovy konania a je povinná nahradiť trovy konania žalobcu ako aj všetkých vedľajších účastníkov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza dva žalobné dôvody.
   
               1.
            
            
               Prvý žalobný dôvod založený na porušení podstatných formálnych náležitostí, ktorého sa dopustila Rada, a najmä na porušení práva na obranu žalobcu, porušení povinnosti odôvodnenia, ktorá prislúcha Rade, ako aj porušení práva žalobcu na účinný prostriedok nápravy.
            
         
               2.
            
            
               Druhý žalobný dôvod založený na porušení všeobecných zásad práva Európskej únie tým, že Rada porušila právo žalobcu vlastniť majetok.